ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 118.44 கோடியைக் கடந்தது
நாட்டில் கடந்த 24 மணி நேரத்தில் 76,58,203 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 118.44 கோடியைக்  கடந்தது. 1,22,71,257 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 10,949 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,39,57,698 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.33 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 150 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 9,283 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,11,481ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.32 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 11,57,697 கொவிட் பரிசோதனைகள் செய்யப்பட்டன. இதுவரை சுமார் 63.47 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 61 நாட்களில் 2 சதவீதத்திற்கும் குறைவாக நீடித்து, தற்போது 0.93 சதவீதமாக உள்ளது. தினசரித் தொற்று விகிதம் 0.89 சதவீதமாக பதிவாகியுள்ளது. இந்த எண்ணிக்கை தொடர்ந்து 86 நாட்களாக 3 சதவீதத்திற்குக் கீழே 51 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1774451
(Visitor Counter : 232
உள்நாட்டு விமானப் போக்குவரத்து அமைச்சகம்
உள்நாட்டு விமானங்களில் பயணம் செய்த பயணிகளின் வருடாந்திர வளர்ச்சி 36.10% ஆகவும் மாதாந்திர வளர்ச்சி 15.24% ஆகவும் பதிவாகியுள்ளது
உள்நாட்டு விமானங்களின் போக்குவரத்து புள்ளி விவரங்கள் அடிப்படையில் இவற்றில் பயணம் செய்த பயணிகளின் எண்ணிக்கை கணிசமாக அதிகரித்துள்ளது. இந்த புள்ளி விவரங்களின் படி 2023, ஜனவரி முதல் மே மாதம் வரையிலான காலத்தில் பயணம் செய்தவர்களின் எண்ணிக்கை 636.07 லட்சமாகும். 2022 ஜனவரி முதல் மே மாதம் வரையிலான காலத்தில் பயணம் செய்தவர்களின் எண்ணிக்கை 467.37 என்பதோடு ஒப்பிடுகையில் இது 36.10% ஆதிகமாகும்.
2022 மே மாதத்தில் விமானப் பயணிகளின் எண்ணிக்கை 114.67 லட்சமாக இருந்தநிலையில் 2023 மே மாதத்தில் 132.41 லட்சமாகப் பதிவாகியுள்ளது. இது மாத அடிப்படையில் 15.24% அதிகமாகும். 2023 ஏப்ரல் மாதத்தோடு ஒப்பிடுகையில், 2023 மே மாதத்தில் 3.26 லட்சம் பயணிகள் பயணம் செய்துள்ளனர். இது 2.52% அதிகமாகும்.
விமான நிறுவனங்கள், விமான நிலையங்கள், சிவில் விமானப் போக்குவரத்து அமைச்சகம் ஆகியவற்றின் கூட்டு முயற்சிகள், பாதுகாப்பான வாடிக்கையாளரை மையப்படுத்திய விமானப் போக்குவரத்து சூழல் ஆகியவற்றால் ஏற்படும் தொடர்ச்சியான வளர்ச்சிக்கு இது சான்றாகும்.
உள்நாட்டு விமானப் போக்குவரத்து தொழில் துறையின் விரிவாக்கம், புதிதாக பிராந்திய அளவில் விமான நிறுவனங்கள் உருவாதல் ஆகியவை நமது பொருளாதாரத்தை வலுப்படுத்துவதோடு, நாடு முழுவதும் மக்களை இணைக்கிறது என்றும், உடான் திட்டத்தின் மூலம் கடை கோடி மக்களுக்கான போக்குவரத்துத் தொடர்பு உறுதி செய்யப்படுகிறது என்றும் சிவில் விமானப் போக்குவரத்து மற்றும் எஃகு துறை அமைச்சர் திரு ஜோதிராதித்ய சிந்தியா தெரிவித்துள்ளார்.
உள்துறை அமைச்சகம்
மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா புதுதில்லியில் திங்கள் அன்று நடைபெறும் சட்ட வரைவு பயிற்சி நிகழ்வை தொடங்கி வைக்கிறார்
மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா புதுதில்லியில் திங்கட்கிழமை, 15 மே, 2023 அன்று நடைபெறும் சட்ட வரைவு பயிற்சி நிகழ்வை தொடங்கி வைக்கிறார்.
இந்த நிகழ்ச்சியை அரசியலமைப்பு மற்றும் பாராளுமன்ற ஆய்வுகள் நிறுவனமும், பாராளுமன்ற ஆய்வு மற்றும் ஜனநாயக நடைமுறைகளுக்கான ஆய்வு மற்றும் பயிற்சி நிறுவனமும் இணைந்து நடத்துகிறது. இதன் நோக்கம் பாராளுமன்றம், மாநில சட்டமன்றங்கள், பல்வேறு அமைச்சகங்கள், சட்டரீதியான அமைப்புகள் மற்றும் இதர அரசு துறைகளைச் சார்ந்த அதிகாரிகளுக்கு சட்ட வரைவு குறித்த கொள்கைகள் மற்றும் நடைமுறைகள் தொடர்பான புரிதலை வழங்குவதாகும்.
மாநிலம் மற்றும் சமூக நல்வாழ்விற்காக செயல்படுத்தப்படும் கொள்கைள் மற்றும் திட்டங்கள் குறித்த முழுமையான தாக்கத்தை பெறுவதற்கு சட்ட வரைவு பயன்படும். சட்ட வரைவாளர்கள் தான் சட்ட வரைவை தயார் செய்வதற்கு பொறுப்பாகிறார்கள். ஜனநாயக முறையிலான ஆட்சி அதிகாரம் செய்வதற்கும் சட்டத்தின்பால் நடவடிக்கையை மேற்கொள்ளப்படுவதற்கும் இதுவே அடிப்பைடையாகும். குறிப்பிட்ட காலக்கட்ட இடைவெளியில் இந்த பயிற்சி வழங்கப்பட்டு வருவதன் மூலம் அவர்களது திறன் மேம்படுகிறது.
பிரதமர் அலுவலகம்
ஸ்பெயின் நாட்டு பிரதமர் மேதகு திரு பெட்ரோ சான்ஷேவுடன் தொலைபேசி வாயிலாக பிரதமர் உரையாடல்
ஸ்பெயின் நாட்டு பிரதமர் மேதகு திரு பெட்ரோ சான்ஷேவுடன் பிரதமர் திரு நரேந்திர மோடி தொலைபேசி வாயிலாக இன்று உரையாடினார்.
பரஸ்பர விருப்பமுள்ள இருதரப்பு மற்றும் சர்வதேச விஷயங்கள் குறித்து இருவரும் ஆலோசனை நடத்தினார்கள். தற்போது மேற்கொள்ளப்பட்டு வரும் இருதரப்பு முன்முயற்சிகளின் பணிகளை அவர்கள் ஆய்வு செய்ததோடு, பாதுகாப்பு, பொருளாதாரம் மற்றும் வர்த்தகம் சார்ந்த துறைகளில் அதிகரித்து வரும் ஒத்துழைப்பு குறித்து தங்களது திருப்தியை வெளிப்படுத்தினார்கள். டிஜிட்டல் உள்கட்டமைப்பு, பருவநிலை செயல்பாடு, தூய்மையான எரிசக்தி மற்றும் நிலையான வளர்ச்சி போன்ற விஷயங்களில் இணைந்து பணியாற்ற சம்மதம் தெரிவித்தனர்.
வசுதைவ குடும்பகம்  என்ற கருப்பொருளின் அடிப்படையில் ஒற்றுமையை ஊக்குவிப்பதில் இந்தியாவின் தலைமையிலான ஜி20 அமைப்பு தீவிரமாக பணியாற்றும் என்று ஸ்பெயின் நாட்டு பிரதமரிடம் திரு மோடி கூறினார். இந்திய தலைமைத்துவத்தின் முன்முயற்சிகளுக்கு முழு ஆதரவு அளிப்பதாக திரு சான்ஷே உறுதியளித்தார்.
PIB Headquarters
மார்ச் 31 வரை பாஸ்போர்ட் சேவை மையங்கள் மூடப்படும்
கொரோனோ வைரஸ் பரவல் ஏற்பட்டுள்ள சூழலில், அரசின் அறிவுறுத்தலுக்கு இணங்க, சென்னை பாஸ்போர்ட் அலுவலகம்  2020 மார்ச் 31-ம்தேதி வரை தற்காலிகமாக மூடப்பட்டுள்ளன. சென்னை அண்ணா சாலை ராயலா டவர்சில் இயங்கும் பாஸ்போர்ட் அலுவலகத்திலும் தட்கல் கவுண்டர் மற்றும் விசாரணை கவுண்டர்களும் மூடப்படுகின்றன.
இதனைக் கருத்தில் கொண்டு ,பின்வரும் ஆலோசனைகளை அலுவலகம் வழங்கியுள்ளது.
- பாஸ்போர்ட் சேவை மையங்கள், அஞ்சலக பாஸ்போர்ட் சேவை மையம், தட்கல் மையங்களுக்கு வருமாறு ஏற்கனவே அழைப்பு பெற்றவர்கள், தங்களது வருகையை மார்ச் 31-ம் தேதிக்குப் பின்னர் மாற்றிக்கொள்ளுமாறு கேட்டுக்கொள்ளப்படுகின்றனர்.
- வருகையை மாற்றியமைக்க கூடுதல் கட்டணம் எதுவும் வசூலிக்கப்படமாட்டாது. இயல்பு நிலை திரும்பும்வரை, எத்தனை முறை வேண்டுமானாலும் , வருகையை மாற்றிக்கொள்ளலாம்.
- ராயலா டவர்ஸ் பாஸ்போர்ட் அலுவலகத்திற்கு வரவேண்டிய விண்ணப்பதாரர்களும், தங்கள் வருகையை மார்ச் 31-க்குப் பின்னர் வேறு எந்த தேதிக்காவது தள்ளிவைக்குமாறு கேட்டுக் கொள்ளப்படுகின்றனர்.
- இதுபற்றிய அனைத்து விவரங்களுக்கும் மக்கள் 044- 28513639, 044-28513640 ஆகிய எண்களையோ அல்லது rpo.chennai@mea.sov.in என்ற இணையதளத்திற்கோ தொடர்பு கொள்ளலாம்.
இதனால் ஏற்படும் சிரமத்திற்கு வருந்துவதாக, சென்னை மண்டல பாஸ்போர்ட் அலுவலக அதிகாரி திரு. அசோக் பாபு வெளியிட்டுள்ள செய்திக்குறிப்பில் கூறப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் மற்றும் யூனியன் பிரதேசங்களுக்கு 70.63 கோடிக்கும் மேற்பட்ட கொவிட் தடுப்பூசிகள் வழங்கப்பட்டுள்ளன
தேசிய அளவிலான தடுப்பூசி திட்டத்தின் ஒரு பகுதியாக, மாநிலங்கள் மற்றும் யூனியன் பிரதேசங்களுக்கு, மத்திய அரசு கொவிட் தடுப்பூசிகளை இலவசமாக வழங்கி வருகிறது.
இதுவரை மாநிலங்கள் மற்றும் யூனியன் பிரதேசங்களுக்கு மத்திய அரசு 70.63 கோடிக்கும் மேற்பட்ட  கொவிட் தடுப்பூசிகளை இலவசமாக வழங்கியுள்ளது. மேலும், 96,25,760 கொவிட் தடுப்பூசிகள் அனுப்பும் பணி நடந்து வருகிறது.
மாநிலங்கள் மற்றும் யூனியன் பிரதேசங்களிடம் 5.58 கோடிக்கும் மேற்பட்ட  கொவிட் தடுப்பூசிகள் இன்னும் இருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1753399
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 218.84 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 218.84 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.10 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 32,282.மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.07 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 3,553 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,43,436.
இந்தியாவில் கடந்த 24 மணி நேரத்தில் 2,529 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 1,22,057 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.62 கோடி  வாராந்திரத் தொற்று 1.38 சதவீதமாக உள்ளது. தினசரித் தொற்று விகிதம் 2.07 சதவீதமாக பதிவாகியுள்ளது.
பொருளாதார விவகாரங்களுக்கான மத்திய அமைச்சரவைக் குழு
பிரதமரின் விஸ்வகர்மா என்ற புதிய திட்டத்திற்கு மத்திய அமைச்சரவை ஒப்புதல் அளித்துள்ளது
இது கிராமப்புற மற்றும் நகர்ப்புற இந்தியாவின் பாரம்பரிய கைவினைஞர்கள் மற்றும் கைவினைத் தொழிலார்களை ஆதரிக்கும் திட்டமாகும்
இத்திட்டத்திற்கு ரூ. 13,000 கோடி நிதி ஒதுக்கீடு செய்யப்பட்டுள்ளது; முதலில் 18 பாரம்பரிய தொழில்கள் இத்திட்டத்தின் கீழ் கொண்டுவரப்படவுள்ளன
பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு, 2023-24 நிதியாண்டு முதல் 2027-28 நிதியாண்டு வரை ஐந்து ஆண்டுகளுக்கு ரூ.13,000 கோடி நிதி ஒதுக்கீட்டில் மத்திய அரசின் புதிய திட்டமான "பிரதமரின் விஸ்வகர்மா" திட்டத்திற்கு ஒப்புதல் அளித்துள்ளது. கைவினைஞர்கள் மற்றும் கைவினைத் தொழிலாளர்கள் தங்கள் கைகள் மற்றும் கருவிகளுடன் பணிபுரியும் பாரம்பரிய திறன்களின் குரு-சிஷ்ய பரம்பரை அல்லது குடும்ப அடிப்படையிலான பயிற்சியை வலுப்படுத்துவதும், வளர்ப்பதையும் இந்தத் திட்டம் நோக்கமாகக் கொண்டுள்ளது. கைவினைஞர்கள் மற்றும் கைவினைத் தொழிலாளர்களின் தயாரிப்புகள் மற்றும் சேவைகளின் தரத்தை மேம்படுத்துவதையும், விஸ்வகர்மாக்கள் உள்நாட்டு மற்றும் உலகளாவிய மதிப்புத் தொடர்களுடன் ஒருங்கிணைக்கப்படுவதை உறுதி செய்வதும் இந்தத் திட்டத்தின் இதர நோக்கங்களாகும்.
பிரதமரின் விஸ்வகர்மா திட்டத்தின் கீழ், கைவினைஞர்கள் மற்றும் கைவினைத் தொழிலாளர்களுக்கு பிரதமர் விஸ்வகர்மா சான்றிதழ் மற்றும் அடையாள அட்டை, ரூ.1 லட்சம்  வரை வட்டியில்லாக் கடன் உதவி மற்றும் ரூ.2 லட்சம்  5% சலுகை வட்டி விகிதத்துடன் கடன் வழங்கப்படும். மேலும் இத்திட்டம் திறன் மேம்பாடு, கருவிகளுக்கு ஊக்கத்தொகை, டிஜிட்டல் பரிவர்த்தனைகளுக்கான ஊக்கத்தொகை மற்றும் சந்தைப்படுத்தல் ஆதரவையும் வழங்கும்.
இந்த திட்டம் இந்தியா முழுவதும் உள்ள கிராமப்புற மற்றும் நகர்ப்புறங்களில் உள்ள கைவினைஞர்கள் மற்றும் கைவினைத் தொழிலாளர்களுக்கு ஆதரவை வழங்கும். முதலில் பிரதமரின் விஸ்வகர்மா திட்டத்தின் கீழ் பின்வரும் பதினெட்டு பாரம்பரிய தொழில்கள் முதலில் இடம்பெறும்.  தச்சர் ;  படகு தயாரிப்பாளர்;  கவசம் தயாரிப்பவர்;  கொல்லர் ;  சுத்தியல் மற்றும் கருவிகள் தயாரிப்பவர்;  பூட்டு தயாரிப்பவர்;  பொற்கொல்லர் ;  குயவர் ;  சிற்பி , கல் உடைப்பவர்;  காலணி தைப்பவர் / காலணி தொழிலாளி/ காலணிக் கைவினைஞர்;  கொத்தனார் ;  கூடை / பாய் / துடைப்பம் தயாரிப்பவர் / கயிறு நெசவாளர்;  பொம்மை தயாரிப்பவர் ;  முடி திருத்தும் தொழிலாளர் ;  பூமாலை தொடுப்பவர் ;  சலவைத் தொழிலாளி ;  தையல்காரர் ; மற்றும்  மீன்பிடி வலை தயாரிப்பவர்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
கடந்த 24 மணி நேரத்தில் மட்டும் 88.13 லட்சத்திற்கும் அதிகமான தடுப்பூசிகளை இந்தியா செலுத்தியுள்ளது. இது ஒரு நாளில் இதுவரை எட்டியிராத சாதனை அளவாகும்.
நாடு தழுவிய தடுப்பூசித் திட்டத்தின் கீழ் இதுவரை 55.47 கோடி கொவிட் தடுப்பூசிகள் போடப்பட்டுள்ளன.
கடந்த 24 மணி நேரத்தில் 25,166 பேர் புதிதாகப் பாதிக்கப்பட்டுள்ளனர்; கடந்த 154 நாட்களில் இது மிகக் குறைவு.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.15%, 2020 மார்ச்சிலிருந்து இது மிகக் குறைந்த எண்ணிக்கை.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,69,846 ஆக உள்ளது, 146 நாட்களில் இது மிகக் குறைவு.
குணமடைந்தவர்களின் விழுக்காடு 97.51%. 2020 மார்ச்சிலிருந்து இது மிக அதிகம்.
நாடு முழுவதும் இதுவரை மொத்தம் 3,14,48,754 பேர் குணமடைந்துள்ளனர்.
கடந்த 24 மணி நேரத்தில் 36,830 பேர் குணமடைந்துள்ளனர்.
வாராந்திர தொற்று உறுதி விழுக்காடு 1.98%; கடந்த 53 நாட்களாக 3%க்கும் குறைவாக உள்ளது.
தினசரி தொற்று உறுதி வீதம் தற்போது 1.61 விழுக்காடாக உள்ளது; 22 நாட்களாக 3%க்கும் கீழ், 1.61%ஆகப் பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 49.66 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1746556
(
வணிகம் மற்றும் தொழில்துறை அமைச்சகம்
ஜூலை, 2020 ல் எட்டு முக்கிய தனி தொழில்களின் குறியீட்டு எண் 
பொருளாதார ஆலோசகர் அலுவலகம், தொழில் மற்றும் உள்நாட்டு வர்த்தகத்தை மேம்படுத்துவதற்கான துறை 2020 ஜூலை மாதத்திற்கான எட்டு முக்கிய தனி தொழில்களின் குறியீட்டு எண்ணை வெளியிடுகிறது.
2. 2020 ஜூலை மாதத்தில் எட்டு முக்கிய தனி தொழில்களின் ஒருங்கிணைந்த குறியீடு 119.9 ஆக இருந்தது, இது 2019 ஜூலை மாதத்துடன் ஒப்பிடும்போது 9.6  சதவீதம் குறைந்துள்ளது. 2020-21 ஏப்ரல் முதல் ஜூலை வரையிலான ஒட்டுமொத்த வளர்ச்சி -20.5%
3. ஏப்ரல் 2020 க்கான எட்டு முக்கிய தனி தொழில்களில் குறியீட்டு எண்ணின் இறுதி வளர்ச்சி விகிதம் -37.9% ஆக திருத்தப்பட்டுள்ளது. தொழில்துறை உற்பத்தி குறியீட்டில்  சேர்க்கப்பட்டுள்ள பொருட்களின் மதிப்பில் எட்டு முக்கிய தனி தொழில்கள் 40.27 சதவீதம் உள்ளன. வருடாந்திர / மாதாந்திர குறியீட்டு மற்றும் வளர்ச்சி விகிதத்தின் விவரங்கள் இணைப்பில் வழங்கப்படுகின்றன.
வருடாந்திர / மாதாந்திர குறியீட்டு எண் மற்றும் வளர்ச்சி விகிதத்தின் விவரங்கள் இணைப்பில் வழங்கப்படுகின்றன.
(Visitor Counter : 113
இளைஞர் நலன் மற்றும் விளையாட்டு அமைச்சகம்
2024, 2028 ஒலிம்பிக் தயாரிப்புக்கு 398 பயிற்சியாளர்களையும், உதவிப் பயிற்சியாளர்களையும் இந்திய விளையாட்டுக்கள் ஆணையம் நியமித்துள்ளது
இந்தி்யாவின் விளையாட்டுப் பயிற்சியை வலுப்படுத்தும் மாபெரும் முயற்சியாக மத்திய இளைஞர் நலன் மற்றும் விளையாட்டு அமைச்சகமும் இந்திய விளையாட்டுக்கள் ஆணையமும் 21 பிரிவுகளின் பல்வேறு நிலைகளில் 398 பயிற்சியாளர்கள் பணியை நீடித்துள்ளன. மொத்த எண்ணிக்கையில் பலர் உலக சாம்பியன் போட்டிகள் ஒலிம்பிக்ஸ் போன்ற உயர்நிலைப் போட்டிகளில் பங்கேற்றவர்கள் அல்லது பதக்கம் வென்றவர்கள்; மேலும் முன்னாள் சர்வதேச விளையாட்டு ஆளுமைகள் மற்றும் அர்ஜுனா விருது பெற்றவர்கள் மொத்தம் உள்ள 398 பயிற்சியாளர்களில் 101 பேர் பொதுத்துறை நிறுவனங்கள் மற்றும் இதர அரசு அமைப்புகளிலிருந்து மாற்றுப்பணியாக நியமிக்கப்பட்டுள்ளனர்.
2024, 2028 ஒலிம்பிக் உட்பட முக்கியமான தேசிய மற்றும் சர்வதேச போட்டிகளுக்கு விளையாட்டு வீரர்களையும், வீராங்கனைகளையும் தயார்படுத்த பயிற்சியாளர்கள் நியமிக்கப்பட்டுள்ளனர். “முன்னாள் விளையாட்டு வீரர்களும், சர்வதேச நிலையில் போட்டியிட்டவர்களும், பதக்கம் வென்றவர்களும் இந்தப் பதவிகளுக்கு விண்ணப்பம் செய்து தெரிவு செய்யப்பட்டுள்ளனர்” என்று மத்திய இளைஞர் நலன் மற்றும் விளையாட்டுக்கள் துறை அமைச்சர் திரு.அனுராக் சிங் தாக்கூர் தெரிவித்தார்.
பயிற்சியாளர்கள் மற்றும் உதவிப் பயிற்சியாளர்களின் புதிய தொகுப்பில் பத்மஸ்ரீ விருதும், அர்ஜுனா விருதும் பெற்ற பஜ்ரங் லால் தக்கார் ஆசிய விளையாட்டுப் போட்டிகளில் தங்கப்பதக்கம் வென்றவர். இவர் படகு செலுத்தும் போட்டியின் பயிற்சியாளராக சேர்ந்துள்ளார்.
2011-ல் காமன்வெல்த் விளையாட்டுக்களில் தங்கப்பதக்கம் வென்ற ஷில்பி ஷோரன் மல்யுத்தப் போட்டியின் உதவிப் பயிற்சியாளராக சேர்ந்துள்ளார்.
ஒலிம்பிக் வீராங்கனை ஜின்சி பிலிப் தடகள போட்டிகளுக்கான பயிற்சியாளராக தெரிவு செய்யப்பட்டுள்ளார்.
சர்வதேச சாம்பியன் பட்டப் போட்டிகளில் பல பதக்கங்கள் வென்ற முன்னணி வீரர் பிரணாமிகா போரா குத்துச்சண்டை பயிற்சியாளராக இணைந்துள்ளார்.
இந்தப் பதவிகளுக்கு தெரிவு செய்யப்பட்டுள்ளவர்களில் 4 அர்ஜுனா விருது பெற்றவர்களும். ஒரு தியான்சந்த் விருது பெற்றவரும் ஒரு துரோணாச்சாரியா விருது பெற்றவரும் உள்ளனர். இந்திய விளையாட்டுக்கள் ஆணையத்தில் ஏற்கனவே ஒப்பந்த அடிப்படையில் செயல்பட்டு ஒப்பந்தம் முடிந்த பல பயிற்சியாளர்கள் அவர்களின் தகுதி அடிப்படையில் மீண்டும் சேவையில் ஈடுபடுத்தப்பட்டுள்ளனர்.
பாதுகாப்பு அமைச்சகம்
பாதுகாப்பு தளவாட கண்காட்சி 2022-ன் ஒரு பகுதியாக மனோகர் பாரிக்கர் – பாதுகாப்பு படிப்பு மற்றும் பகுப்பாய்வு நிறுவனத்தில் இந்தியா-ஆப்பிரிக்கா பாதுகாப்பு பரிமாற்றத் திட்டம் தொடங்கப்பட்டது
பாதுகாப்பு தளவாட கண்காட்சி 2022-க்கு இடையே இந்தியா-ஆப்பிரிக்கா பாதுகாப்பு தொடர்பான பேச்சுக்கள் குஜராத் மாநிலம் காந்திநகரில் அக்டோபர் 18, 2022 அன்று நடைபெற்றது.
அப்போது இந்தியா-ஆப்பிரிக்கா பாதுகாப்பு பரிமாற்றத் திட்டத்தை பாதுகாப்பு அமைச்சர் திரு.ராஜ்நாத் சிங் தொடங்கி வைத்தார். அதற்கான கையேட்டை வெளியிட்ட அவர் அதனை பாதுகாப்பு படிப்பு மற்றும் பகுப்பாய்வுக்கான மனோகர் பாரிக்கர் நிறுவனத்தின் தலைமை இயக்குனரிடம் ஒப்படைத்தார்.
இந்த பரிமாற்றத் திட்டத்தின் மூலம் இந்தியாவின் பாதுகாப்பு தொடர்பான ஆராய்ச்சியில் ஈடுபட ஆப்பிரிக்க அறிஞர்களுக்கு வாய்ப்பளிக்கப்படும். அத்துடன் அவர்களுக்கு உதவித் தொகையும் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1869040
ஜவுளித்துறை அமைச்சகம்
மத்திய ஜவுளித்துறை அமைச்சர் திரு பியூஷ் கோயல், பருத்தி மதிப்புச் சங்கிலிக்கான முயற்சிகளைப் பற்றி ஆய்வு மேற்கொள்ள ஜவுளி ஆலோசனைக் குழுவுடன் மூன்றாவது கலந்துரையாடல் கூட்டம்.
மத்திய ஜவுளி, வர்த்தகம், தொழில்துறை, நுகர்வோர் நலன், உணவு மற்றும் பொது விநியோகத் துறை அமைச்சர் திரு பியூஷ் கோயல், பருத்தி மதிப்புச் சங்கிலிக்கான முயற்சிகளின் முன்னேற்றத்தை ஆய்வு செய்வதற்காக, ஜவுளி ஆலோசனைக் குழுவுடன் நேற்று புது தில்லி வாணிஜ்யா பவனில் மூன்றாவது கலந்துரையாடல் கூட்டத்தை நடத்தினார்.
இந்திய பருத்திக்கு முத்திரை வழங்கப்படவதற்கான சிறந்த தருணம் இது என்றும், கஸ்தூரி பிராண்டட் தயாரிப்புகளுக்கு வாடிக்கையாளர்களிடமிருந்து ஈர்ப்பையும் உருவாக்க வேண்டும் என்று வலியுறுத்திய மத்திய அமைச்சர், இது ‘ஆத்ம நிர்பார் பாரத்’-சுய சார்பு இந்தியா திட்டத்தை நோக்கிய வரவேற்கத்தக்க படியாகும் என்றும் கூறினார். இந்திய பருத்தி கஸ்தூரிக்கு முத்திரை மற்றும் சான்றளிக்கும் பொறுப்பை தன்னகத்தே கொண்டு சுய ஒழுங்குமுறை கொள்கையில் தொழில்துறை முன்னணியில் இருந்து செயல்பட வேண்டியதன் அவசியத்தை திரு கோயல் சுட்டிக்காட்டினார். மேலும் இந்திய பருத்தி இழைகளின் தரம் மிக முக்கியமானது என்றும் இந்திய தர நிர்ணய அமைப்பு சட்டம் 2016 இன் கீழ் பருத்தியின் தரத்தை
தொழில்நுட்ப அடிப்படையில் நடைமுறைப்படுத்த வேண்டும் என்றார்.
கஸ்தூரி பருத்தியின் தரம், இருப்பு மற்றும் வர்த்தகம் தொடர்பான நடவடிக்கைகளில் பணியாற்றிய தொழில்துறை மற்றும் அதன் பரிந்துரைக்கப்பட்ட அமைப்புகளை மத்திய அமைச்சர் திரு கோயல் பாராட்டினார்.
பருத்தி உற்பத்தியை அதிகரிக்க, நல்ல தரமான பருத்தி விதைகளை வழங்குவது காலத்தின் தேவை என்றும், போர்க்கால அடிப்படையில் சம்பந்தப்பட்ட அமைச்சகங்களிலிருந்து சில உறுதியான நடவடிக்கைகள் தேவை என்றும் திரு கோயல் வலியுறுத்தினார். பருத்தியின் உற்பத்தித்திறனை அதிகரிக்க அதிக மகசூல் தரும் பருத்தி விதைகள் மற்றும் உயர் அடர்த்தி நடவு முறை போன்ற புதுமையான வேளாண்மை தொடர்பான மேம்பட்ட தொழில்நுட்பங்களை அறிமுகப்படுத்த வேண்டியதன் அவசியத்தையும் அவர் வலியுறுத்தினார்.
சுகாதாரம் மற்றும் குடும்ப நலத்துறை அமைச்சகம்
தடுப்பு மருந்து வழங்கல் குறித்த கட்டுக்கதைகளை முறியடித்தல்
பாரத் பயோடெக் நிறுவனத்தின் ‘கணக்கில் வராத’ தடுப்பு மருந்து டோஸ்கள் குறித்து சில செய்திகள் வெளியாகியுள்ளன. இவை தவறானவை மற்றும் இது குறித்த முழு தகவல்கள் இல்லாதவை ஆகும்.
பாரத் பயோடெக்கிடம் ஆறு கோடி டோஸ்கள் இருப்பதாக வெளியாகியுள்ள தகவல்கள் தவறானவை.
1 கோடி டோஸ்களாக ஏப்ரலில் இருந்த உற்பத்தி, 2021 ஜூலை-ஆகஸ்ட் மாதங்களில் 6 முதல் 7 கோடியாக அதிகரிக்கப்படும். 2021 செப்டம்பர் மாதத்தில் இது 10 கோடி டோஸ்களாக உயரும் என எதிர்பார்க்கப்படுகிறது.
மிகவும் முக்கியத்துவம் வாய்ந்த தடுப்பு மருந்தை உற்பத்தி செய்து, அதன் தரத்தை சோதிக்க நேரம் தேவைப்படுகிறது. ஒரே நாளில் இதன் உற்பத்தியை அதிகரித்து விநியோகித்து விட முடியாது.
2021 மே 28 காலை நிலவரப்படி, 2,76,66,860 தடுப்பு மருந்து டோஸ்களை இந்திய அரசுக்கு பாரத் பயோடெக் வழங்கியுள்ளது. இதில், 2,,20,89,880 டோஸ்கள்  மாநிலங்கள்/யூனியன் பிரதேசங்களால் பயன்படுத்தப்பட்டுள்ளன. மாநிலங்கள்/யூனியன் பிரதேசங்களிடம் தற்போது 55,76,980 டோஸ்கள் உள்ளன. இதே மாதத்தில் தனியார் மருத்துவமனைகள் 13,65,760 டோஸ்கள் கோவேக்சினை பெற்றன.
2021 மே மாதத்தில், கூடுதலாக 21,54,440 கோவேக்சின் டோஸ்கள் விநியோகிக்கப்பட உள்ளன. இதன் மூலம் மொத்த தடுப்பு மருந்து விநியோகம் 3,11,87,060 டோஸ்களை எட்டியுள்ளது. ஜூன் மாதத்தில் 90,00,000 டோஸ்கள் விநியோகிக்கப்படும் என்று தடுப்பு மருந்து உற்பத்தி நிறுவனம் தெரிவித்துள்ளது.
(Visitor Counter : 191
பிரதமர் அலுவலகம்
மருத்துவர்கள் தினத்தை முன்னிட்டு மருத்துவர்களுக்கு பிரதமர் வாழ்த்து - டாக்டர். பி.சி. ராய் அவர்களுக்கு அஞ்சலி செலுத்தினார்
மருத்துவர்கள் தினத்தை முன்னிட்டு மருத்துவர்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார். மேலும், டாக்டர். பி.சி. ராய் அவர்களுக்குப் பிரதமர் அஞ்சலி செலுத்தினார்.
“நமது சமூகத்தின் நலன் மற்றும் ஆரோக்கியத்தை உறுதிப்படுத்த 24 மணி நேரமும் அயராது உழைக்கும் அனைத்து மருத்துவர்களுக்கும் மருத்துவ தினத்தன்று எனது வாழ்த்துகளைத் தெரிவித்துக் கொள்கிறேன். பொது மக்கள் நலத்திற்காக அவர்கள் ஆற்றும் பங்கினை வெறும் வார்த்தைகளால் கூறி விட முடியாது. தலைசிறந்த மருத்துவரான டாக்டர். பி.சி. ராய்க்கு இந்நாளில் நான் மரியாதை செலுத்துகிறேன்”, என்று பிரதமர் கூறியுள்ளார்.
(Visitor Counter : 155
சட்டம் மற்றும் நீதித்துறை அமைச்சகம்
உயர்நீதிமன்றங்களில் 37 புதிய நீதிபதிகள் நியமனம்-சுதந்திர தினம் 2022
உயர்நீதிமன்றங்களுக்கு 37 புதிய நீதிபதிகளை நியமித்து மத்திய அரசு நேற்றிரவு உத்தரவிட்டுள்ளது. கடந்த வெள்ளியன்று பல்வேறு உயர்நீதிமன்றங்களுக்கு 26 நீதிபதிகள் நியமிக்கப்பட்டதன் தொடர்ச்சியாக, இவர்கள் நியமிக்கப்பட்டுள்ளனர். ஏற்கனவே, பஞ்சாப்-ஹரியானா உயர்நீதிமன்றங்களுக்கு 11 நீதிபதிகள் நியமிக்கப்பட்டதையும் சேர்த்து, இதுவரை நாட்டில் உள்ள பல்வேறு உயர்நீதிமன்றங்களிலும் மொத்தம் 138 நியமனங்கள் மேற்கொள்ளப்பட்டுள்ளது.
கடந்த 2016 - ஆம் ஆண்டு உயர்நீதிமன்றங்களில் 126 புதிய நீதிபதிகள் நியமிக்கப்பட்டது அதிகளவாக இருந்த நிலையில், தற்போது, அந்த எண்ணிக்கையை கடந்து சாதனை படைக்கப்பட்டுள்ளது. கடந்த 2021- ஆம் ஆண்டு உயர்நீதிமன்றங்களில் 126 நீதிபதிகளும், உச்சநீதிமன்றங்களுக்கு 9 நீதிபதிகளும் நியமிக்கப்பட்டனர். இதன் மூலம் நீதித்துறை நியமன நடைமுறைகள், விரைவுப்படுத்தப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1851966
நிதி அமைச்சகம்
மேற்கு வங்கத்தில் சமூக பாதுகாப்பு சேவைகள் எளிதில் கிடைப்பதற்கு வசதியாக 125 மில்லியன் அமெரிக்க டாலர் கடன் ஒப்பந்தத்தில் இந்தியாவும், உலக வங்கியும் கையெழுத்திட்டுள்ளன
மேற்கு வங்கத்தில் சமூக பாதுகாப்பு சேவைகள் எளிதில் கிடைக்கவும் ஏழைகள் மற்றும் நலிந்த பிரிவு மக்களுக்கு உதவி செய்யவும் 125 மில்லியன் அமெரிக்க டாலர் கடன் ஒப்பந்தத்தில் மத்திய அரசும், மேற்கு வங்க அரசும், உலக வங்கியும் கையெழுத்திட்டுள்ளன.
இந்த ஒப்பந்தத்தில் மத்திய அரசு சார்பில் நிதி அமைச்சகத்தின் பொருளாதார விவகாரங்களுக்கான துறையின் கூடுதல் செயலாளர் திரு ரஜத்குமார் மிஸ்ராவும், மேற்கு வங்க அரசு சார்பில் நிதித்துறை செயலாளர் திரு சுதிப்குமார் சின்ஹாவும், உலக வங்கி சார்பில் இந்திய இயக்குநர் திரு ஜூனைத் அகமதும் கையெழுத்திட்டனர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1804700
ஊரக வளர்ச்சி அமைச்சகம்
மகாத்மா காந்தி தேசிய ஊரக வேலை உறுதியளிப்புத் திட்டத்தில் பெண்களின் பங்கேற்பு
மகாத்மா காந்தி தேசிய ஊரக வேலை உறுதியளிப்புச் சட்டம் 2005-ன்படி, பயனாளிகளில் மூன்றில் ஒரு பங்கினராவது பதிவு செய்து வேலை கேட்ட பெண்களாக இருக்க வேண்டும் என்ற வகையில் பெண்களுக்கு முன்னுரிமை அளிக்கப்பட வேண்டும்.
மகாத்மா காந்தி தேசிய ஊரக வேலை உறுதியளிப்புத் திட்டம்  என்பது பாலின-நடுநிலைத் திட்டமாகும், இது ஆண்களுக்கு இணையான ஊதிய சமத்துவம், பெண்களுக்கு ஊதிய விகிதங்களின் தனி அட்டவணையை வழங்குதல், குழந்தைகள் காப்பகத்திற்கான வசதிகள், குழந்தைகளுக்கான வேலை பக்க கொட்டகைகள் மற்றும் குழந்தை பராமரிப்பு சேவைகள் ஆகியவற்றின் மூலம் பெண்களின் பங்களிப்பை ஊக்குவிக்கிறது. தேசிய ஊரக வாழ்வாதார இயக்கத்துடன்  ஒருங்கிணைந்து, பெண் துணைகளும் அறிமுகப்படுத்தப்பட்டுள்ளன, இது மீண்டும் பெண்களின் பங்கேற்பை எளிதாக்குகிறது. பயனாளிகளின் இருப்பிடத்திற்கு அருகிலேயே பணிகளை வழங்கவும் இத்திட்டம் முயல்கிறது.
2018-19 முதல் 2022-23 வரையிலான ஐந்து நிதியாண்டுகளில் மகாத்மா காந்தி தேசிய ஊரக வேலை உறுதித் திட்டத்தின் கீழ் தமிழ்நாட்டில் பெண்களின் பங்கேற்பு விகிதம் (மொத்த சதவீதத்தில் பெண்கள் மனித நாட்கள் விவரம் 2018-19-ல் 85.40, 2019-20-ல்- 86.30, 2020-21-85.37, 2021-22-85.70,2022-23-ல் 86.41.
இத்தகவலை மத்திய ஊரக வளர்ச்சித் துறை இணையமைச்சர் சாத்வி நிரஞ்சன் ஜோதி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
நிதி அமைச்சகம்
ஊரக உள்ளாட்சி அமைப்புகள் : தமிழகம் உட்பட 18 மாநிலங்களுக்கு ரூ. 12,351 கோடி மானியத் தொகை
ஊரக உள்ளாட்சி அமைப்புகளுக்காக, தமிழகம் உள்ளிட்ட 18 மாநிலங்களுக்கு ரூ. 12,351.5 கோடி மானியத்தை நிதி அமைச்சகத்தின் செலவினத்துறை விடுவித்துள்ளது. 2020-21 நிதியாண்டில் விடுவிக்கப்பட்ட அடிப்படை மானியத்தின் இரண்டாவது தவணைத் தொகை இதுவாகும்.
பஞ்சாயத்து ராஜ் அமைச்சகத்தின் பரிந்துரையின்படி முதல் தவணைக்கான பயன்பாட்டு சான்றிதழை வழங்கிய 18 மாநிலங்களுக்கு மானியத்தொகை விடுவிக்கப்பட்டுள்ளது.
முன்னதாக அடிப்படை மானியத்தின் முதல் தவணையாகவும், 14-ஆவது நிதி ஆணையத்தின் நிலுவைத் தொகையாகவும் மொத்தம் ரூ.18,199 கோடி, கடந்த 2020-ஆம் ஆண்டு ஜூன் மாதம் மாநிலங்களுக்கு விடுவிக்கப்பட்டது. அதேவேளையில் இணைப்பு மானியத்தின் முதல் தவணையாக ரூ. 15,187.50 கோடி மானியத் தொகை அனைத்து மாநிலங்களுக்கும் வழங்கப்பட்டது. இதன் மூலம் அடிப்படை மானியங்களாகவும், இணைப்பு மானியங்களாகவும் மொத்தம் ரூ. 45,738 கோடியை மத்திய செலவினத் துறை ஊரக உள்ளாட்சி அமைப்புகளுக்காக மாநிலங்களுக்கு விடுவித்துள்ளது. இதில் தமிழகத்திற்கு ரூ. 1803.50 கோடி மானியம் வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1692616